open-index/open-wikipedia-markdown huggingface dataset:
Vodafone

Η **Vodafone** () είναι πολυεθνική Βρετανική εταιρεία κινητής τηλεφωνίας, και μία από τις μεγαλύτερες σε χρηματιστηριακή αξία επιχειρήσεις, με παρουσία σε πολλές χώρες στην Ευρώπη, τις ΗΠΑ, την Ευρύτερη Μέση Ανατολή, την Αφρική, τη Νοτιοανατολική Ασία, την Άπω Ανατολή και σε πολλά άλλα μέρη του κόσμου με θυγατρικές εταιρείες, ελεγχόμενες εταιρείες και επενδύσεις.

## Βασικά στοιχεία
Οι θυγατρικές εταιρείες κινητής τηλεφωνίας του Ομίλου, λειτουργούν με το εμπορικό σήμα «Vodafone». Στις ΗΠΑ, η ελεγχόμενη εταιρεία του Ομίλου φέρει την ονομασία Verizon Wireless. Τα δύο τελευταία οικονομικά έτη, ο Όμιλος υπέγραψε επίσης συμβάσεις με πέντε εταιρείες δικτύων σε χώρες όπου ο Όμιλος δεν διαθέτει μετοχικό κεφάλαιο. Σύμφωνα με τους όρους των συγκεκριμένων Συμβάσεων Εταιρικών Δικτύων, ο Όμιλος και τα εταιρικά του δίκτυα συνεργάζονται για την ανάπτυξη και το μάρκετινγκ παγκόσμιων υπηρεσιών που φέρουν λογότυπα δύο εμπορικών σημάτων.

Στις 31 Δεκεμβρίου 2005, βάσει των εγγεγραμμένων πελατών στις κοινοπραξίες τηλεπικοινωνιών στις οποίες είχε συμφέροντα κυριότητας, ο Όμιλος είχε 179,3 εκατομμύρια πελάτες. Ο αριθμός αυτός δεν περιλαμβάνει τους πελάτες των υπηρεσιών τηλεειδοποίησης (paging), και υπολογίζεται σε αναλογική βάση σύμφωνα με τα εκατοστιαία συμφέροντα της Εταιρείας στις συγκεκριμένες κοινοπραξίες. Η εταιρεία έχει επίσης περίπου 55.000 υπαλλήλους, με μεγαλύτερη συνεισφορά τη Vodafone Γερμανίας (12.073 υπάλληλοι) και δεύτερη τη Vodafone Ηνωμένου Βασιλείου με 11.681 υπαλλήλους.

Οι κοινές μετοχές της Εταιρείας είναι εισηγμένες στο Χρηματιστήριο Αξιών του Λονδίνου και οι Αμερικανικές Μετοχές Παρακαταθήκης («ADS») είναι εισηγμένες στο Χρηματιστήριο Αξιών της Ν. Υόρκης. Η τρέχουσα αξία του συνόλου των χρηματιστηριακών αξιών της Εταιρείας ήταν κατά προσέγγιση 80 δισεκατομμύρια λίρες στις 15 Νοεμβρίου 2005.

Διευθύνων σύμβουλος της εταιρείας είναι ο Αρουν Σαριν. Ο υπεύθυνος για την Ευρώπη (και την Ελλάδα) είναι ο Μπιλ Μόρροου.

## Χορηγίες
Η Vodafone είναι χορηγός της McLaren-Mercedes στη Φόρμουλα 1 ενώ για αρκετά χρόνια το όνομά της είχε συνδεθεί με τη χορηγία της Ferrari και της Μάντσεστερ Γιουνάιτεντ και από το 2012 χορηγεί τη Sony για το PlayStation Vita στην 3G έκδοση του.

## Λογότυπο
Το λογότυπο της εταιρείας όπως έχει εξελιχθεί με το πέρασμα του χρόνου.


Αρχείο:Vodafone logo 1997.png|1997–2006
Αρχείο:Vodafone logo 2017.png|2017–σήμερα


## Δείτε επίσης
*Vodafone Greece

## Εξωτερικοί σύνδεσμοι
*Επίσημη ιστοσελίδα

Κατηγορία:Τηλεπικοινωνιακές επιχειρήσεις του Ηνωμένου Βασιλείου
Κατηγορία:Βρετανικά εμπορικά σήματα
Ταρατόρ

thumb|Ταρατόρ
Το **ταρατόρ** (κυριλλικά таратор) ή **ταλαττούρι** (στην Κύπρο) είναι μια κρύα σούπα, χαρακτηριστική της βαλκανικής, Πολωνική , Ρωσική και ιδιαίτερα της βουλγαρικής κουζίνας, που σερβίρεται συνήθως πριν το κυρίως πιάτο το καλοκαίρι. Συνήθως πρόκειται για μια κρύα σούπα με βάση το γιαούρτι, το αγγούρι, το σκόρδο, το ελαιόλαδο, τα καρύδια και τον άνηθο.  

## Συνταγή
Για να φτιάξουμε θα χρειαστούμεγιαούρτι, νερό, λεπτοκομμένο ή τριμμένο στον τρίφτη αγγουράκι, σπορέλαιο ή ελαιόλαδο, αλάτι, άνηθο και λιωμένο ή ψιλοκομμένο σκόρδο. Πολλοί προσθέτουν και χτυπημένα καρύδια ή ξύδι, αν το γιαούρτι δεν είναι αρκετά ξινό.

Συναντώνται επίσης και παραλλαγές της σούπας, φτιαγμένες χωρίς γιαούρτι ή η αναφερόμενη και ως «ξηρή ταρατόρ», που φτιάχνεται χωρίς την προσθήκη νερού, μόνο με γιαούρτι. Παρόμοια είναι και η συνταγή της «χειμερινής» σαλάτας σνεζάνκα που σημαίνει Χιονάτη (κυριλλικό αλφάβητο: Снежанка) και φτιάχνεται με αποξηραμένο γιαούρτι, φρέσκα αγγουράκια ή τουρσί. Η παρασκευή της σούπας είναι εύκολη, καθώς χρειάζεται μόνο ανακάτεμα των προϊόντων και συντήρηση στο ψυγείο. Αναλυτικότερα, χρησιμοποιούμε μισό κιλό γιαούρτι για κάθε ένα αγγουράκι, ενώ διαλύουμε δύο μέρη γιαούρτι σε τρία μέρη νερό.

## Κατανάλωση και σερβίρισμα
Η σούπα ταρατόρ σερβίρεται κρύα, συνήθως από το ψυγείο και πριν το κυρίως γεύμα, ως ορεκτικό. Κάποιοι τη σερβίρουν ως γαρνιτούρα και ως σαλάτα. Συναντάται και ως «διαλύτης» για υψηλής περιεκτικότητας αλκοολούχα ποτά, όπως η μαστίχα (ανάλογο του ούζου) και το ρακί, οπότε σερβίρεται σε ποτήρι. Η «ξηρή ταρατόρ» σερβίρεται αποκλειστικά ως γαρνιτούρα ή ως σαλάτα.

## Δείτε επίσης
* Τζατζίκι

## Σημειώσεις


Κατηγορία:Κρύες σούπες
Κατηγορία:Βουλγαρική κουζίνα
Κατηγορία:Κυπριακή κουζίνα
Κιμπιμπάιτ

Ένα **κιμπιμπάιτ** (μια σύμπτυξη της ονοματικής φράσης  **ki**lo **bi**nary **byte**) 
είναι μονάδα πληροφορίας ή μνήμης υπολογιστή, συντομευμένα **KiB** (ποτέ "kiB").

: 1 κιμπιμπάιτ = 210 μπάιτ = 1.024 μπάιτ

Το κιμπιμπάιτ έχει στενή σχέση με το κιλομπάιτ, το οποίο μπορεί να χρησιμοποιηθεί 
είτε σαν συνώνυμο του κιμπιμπάιτ ή να αναφέρεται σε  103 μπάιτ = 1.000 μπάιτ (δες δυαδικό πρόθεμα). 

## Ο σκοπός της χρήσης του όρου
Η χρήση αυτού του όρου έχει σκοπό να αποτρέψει τη σύγχυση που είναι κοινή όταν αναφερόμαστε σε 
αποθηκευτικά μέσα, εξαιτίας της αμφισημίας του όρου "κιλομπάιτ". Έτσι ο όρος 
κιμπιμπάιτ έχει ορισθεί να αναφέρεται ακριβώς σε 1024 μπάιτ.
  

Το πρόβλημα της σύγχυσης που προκαλεί ο όρος *κιλομπάιτ* ( δηλαδή να αναφέρεται ταυτόχρονα και 
στο 1000 και στο 1024) έγινε πιο έντονο όταν οι σκληροί δίσκοι έφτασαν να
έχουν χωρητικότητες της τάξης του γιγαμπάιτ. Τότε αν π.χ. κάποιος αγοραστής σκέφτεται σε όρους
δυνάμεων του δύο και ο κατασκευαστής στις προδιαγραφές του σκληρού δίσκου αναφέρεται σε δυνάμεις 
του δέκα, η διαφορά θα ήταν σημαντική, π.χ. 1 μεγαμπάιτ, σε δυνάμεις του δύο , είναι 10242 ή 1024*1024, ή 1.048.576, ενώ 1000*1000, είναι 1.000.000. Στην περίπτωση του "γιγαμπάιτ", με δυνάμεις του δύο 10243, το μέγεθος του δίσκου θα ήταν 1.073.741.824 μπάιτ ανά γιγαμπάιτ σε αντίθεση με το 10003, ίσο με 1.000.000.000. Σε έναν δίσκο 100 γιγαμπάιτ η διαφορά έφτανε στα 7 δισεκατομμύρια χαρακτήρες ανάλογα με τα 100 γιγαμπάιτ  αναφερόμαστε σε  100*10003 ή 100*10243.

## Δείτε επίσης

* bit και byte
* κιλομπάιτ
* κιμπιμπίτ
* δυαδικό πρόθεμα
* SI πρόθεμα
* Τάξεις μεγέθους

Κατηγορία:Μονάδες μέτρησης πληροφορίας
Αγγελική Αναγνωστοπούλου

Η **Αγγελική Αναγνωστοπούλου** (1898 - 28 Ιουλίου 2002) ήταν η τελευταία ηρωίδα της Εθνικής Αντίστασης. Τιμήθηκε με τα ανώτατα παράσημα αρκετών οργανισμών αλλά και του Ισραήλ και έσωσε εκατοντάδες Εβραίους από το ολοκαύτωμα των Ναζί. Πέθανε σε ηλικία 104 ετών.

## Εξωτερικοί σύνδεσμοι
*Βράβευση από την Ακαδημία Αθηνών, Χρήστος Μιχαηλίδης, Ε-Online, 04/01/2000, ανάκτηση 02/10/2007

Αναγνωστοπουλου Αγγελικη
Αναγνωστοπουλου Αγγελικη
Τίμος Περλέγκας

Ο **Τίμος Περλέγκας** (22 Οκτωβρίου 1938 - 19 Απριλίου 1993) ήταν Έλληνας ηθοποιός.

## Βιογραφία
Γεννήθηκε στην Πάτρα ως Τιμολέων Περλέγκας. Σε νεαρή ηλικία ασχολήθηκε με τον αθλητισμό και έπαιξε ποδόσφαιρο στον Πατρέα. Ήρθε στην Αθήνα το 1955 και γράφτηκε στη Σχολή Σταυράκου για να γίνει ηθοποιός. Δάσκαλοί του υπήρξαν ο Μάνος Κατράκης, ο Νίκος Τζόγιας και ο Γιώργος Θεοδοσιάδης.

Πρωτοεμφανίστηκε στο Θέατρο Τέχνης «Κάρολος Κουν», όπου παρέμεινε ενάμιση χρόνο, στους "Πέρσες" και ύστερα περιόδευσε στην Ευρώπη με τους "Όρνιθες" του Αριστοφάνη. Στη συνέχεια πήγε στο Κρατικό Θέατρο Βορείου Ελλάδος όπου έμεινε δύο χρόνια.

Υπήρξε Μέλος του ΚΚΕ από το 1975. Μετά τη μεταπολίτευση έγινε γραμματέας του Σωματείου Ελλήνων Ηθοποιών (Σ.Ε.Η.). Υπήρξε πρόεδρος της Πανελλήνιας Ομοσπονδίας Θεάματος Ακροάματος (ΠΟΘΑ). Επίσης ήταν καλλιτεχνικός διευθυντής του πνευματικού Κέντρου του Δήμου Αμαρουσίου.

## Θάνατος
Πέθανε από οξύ έμφραγμα του μυοκαρδίου. Βρέθηκε νεκρός σε παγκάκι, όπου στάθηκε καθώς αισθάνθηκε αδιαθεσία, κάτω απ' τον σταθμό του ηλεκτρικού στο Μαρούσι. Είχε βγει κάποιο βράδυ από το σπίτι του κοντά στον σταθμό για να αγοράσει καπνό για την πίπα του. Όταν οι δικοί του συνειδητοποίησαν ότι αργούσε να επιστρέψει άρχισαν να τον αναζητούν. Βρέθηκε την επομένη το πρωί από καθαριστή. Όταν πέθανε, ήταν πρωταγωνιστής της τηλεοπτικής σειράς ''Τμήμα ηθών''. Το επεισόδιο που προβλήθηκε μετά τον θάνατό του αφιερώθηκε στη μνήμη του. Γιος του είναι ο ηθοποιός Γιάννος Περλέγκας.

## Εργογραφία
Συνεργάστηκε πέντε χρόνια με το θίασο Τζένης Καρέζη - Κώστα Καζάκου. Άλλες θεατρικές παραστάσεις του ήταν:

Στον κινηματογράφο συμμετείχε σε πολλές ταινίες όπως στη *[[Μαντώ Μαυρογένους (ταινία)|Μαντώ Μαυρογένους]], [[Μια γυναίκα στην Αντίσταση]]* κ.ά. Η συμμετοχή του στην τηλεόραση εξίσου σημαντική στις σειρές:

## Φιλμογραφία

## Θεατρικές Παραστάσεις

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου

## Παραπομπές


Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Μαθουσάλα

Ο **Μαθουσάλα** (στα , *Μετουσέλαχ*/*Μετουσάλαχ*)  είναι ο μακροβιότερος άνθρωπος που αναφέρεται από την Βίβλο. Αναφέρεται χαρακτηριστικά ότι έζησε 969 έτη. (Γένεση 5:27, *[[Ο']]*). Σήμερα το όνομα αυτό χρησιμοποιείται για κάθε πλάσμα που φτάνει σε πολύ μεγάλη ηλικία.

## Στην αφήγηση της Γένεσης
Στο βιβλίο της Γένεσης αναφέρεται ως γιος του Ενώχ και πατέρας του Λάμεχ τον οποίο απέκτησε σε ηλικία 187 ετών. Μελετητές της Βίβλου υποστηρίζουν ότι πέθανε στον κατακλυσμό, αλλά το κείμενο δεν ξεκαθαρίζει τα αίτια του θανάτου του. Κάποιοι άλλοι τον συνδέουν με την περίοδο χάριτος του Θεού προς τους ανθρώπους που τερματίστηκε με τον θάνατο του Μαθουσάλα και την έναρξη του Κατακλυσμού.

## Στο Βιβλίο του Ενώχ
Στο απόκρυφο Βιβλίο του Ενώχ επαναλαμβάνεται ότι ήταν γιος του Ενώχ και ότι είχε αδέρφια. Ο συγγραφέας του βιβλίου (ψευδεπίγραφη αναφορά στον Ενώχ ως συγγραφέα) πληροφορεί τον Μαθουσάλα για τον Κατακλυσμό και την έλευση της Μεσσιανικής Βασιλείας. https://web.archive.org/web/20060721165752/http://www.heaven.net.nz/writings/thebookofenoch.htm

## Ερμηνείες περί της μακροζωίας του Μαθουσάλα
Η μοντέρνα επιστήμη βάζει το όριο της ανθρώπινης ζωής, στην καλύτερη περίπτωση, στα 150 χρόνια. Ο μακροβιότερος άνθρωπος που έχει καταγραφεί ποτέ ήταν η Ζαν Καλμάν που το 1997 πέθανε μετά από 122 χρόνια ζωής.

Αυτό οδήγησε σε πολλές θεωρίες για την εξήγηση της μακροβιότητας του Μαθουσάλα και άλλων Βιβλικών προσώπων. Κάποιες από αυτές τις θεωρίες φαίνονται παρακάτω:
*Με την μετατροπή των αριθμών από τον αρχαίο Σουμερικό τρόπο αρίθμησης , τον οποίο χρησιμοποιούσε αρχικά η Γένεση, στον μετέπειτα τρόπο αρίθμησης έφερε προβλήματα στους μετατροπείς αλλοιώνοντας σημαντικά τους αριθμούς που αναφέρονται. Αν ισχύει αυτό ο Μαθουσάλας έζησε μόλις 85 χρόνια (φυσικά πάρα πολύ για τις συνθήκες της εποχής) και απέκτησε τον γιο του στα 17.  
*Μια άλλη θεωρία, περισσότερο αληθοφανής, υποστηρίζει την παρανόηση μεταξύ σεληνιακού (από πανσέληνο σε πανσέληνο) που ήταν αρχαιότερο ημερολόγιο και ηλιακού έτους. Αυτό θα οδηγούσε στο συμπέρασμα ότι ο Μαθουσάλα έζησε μόνο 78 χρόνια και απέκτησε τον γιο του 15 ετών. Αυτή η θεωρία όμως οδηγεί σε περίεργα αποτελέσματα γιατί ο Ενώχ θα έπρεπε να αποκτήσει γιο στα 5 του χρόνια.
*Κάποιοι μελετητές της Βίβλου υποστηρίζουν ότι η μείωση του ορίου ζωής οφείλεται στην απομάκρυνση του πνεύματος του Θεού από τους ανθρώπους όπως αναφέρεται στο χωρίο της Γένεσης 6:3.

Πρέπει να διευκρινιστεί ότι οι θεωρίες αυτές ξεκινούν από την παραδοχή ότι η βιβλική αναφορά στον Μαθουσάλα είναι πραγματική και όχι μύθος.

## Παραπομπές


## Εξωτερικοί σύνδεσμοι
* ''Living for 900 years'', by Carl Wieland, Answers in Genesis.  Μια εξήγηση για την μακροζωία των προσώπων της Βίβλου. 
* The Methuselah Mouse Prize: επιστημονικός διαγωνισμός για την μακροζωία.
* Why did people live longer before Noah's Flood than they did after it? – Άλλη μια εξήγηση για την μακροζωία των προσώπων της Βίβλου.
* Complete Bible Genealogy Γενεαλογικό Δέντρο του Μαθουσάλα.

Κατηγορία:Πρόσωπα της Παλαιάς Διαθήκης
Κατηγορία:Άγιοι της Κυριακής των Προπατόρων
Κατηγορία:Χριστιανοί άγιοι από την Παλαιά Διαθήκη
Κατηγορία:Ανθρωπολογία
Ζωρζ Κουτόν

Ο **Ζωρζ Κουτόν** (*Georges Couthon*) ήταν Γάλλος επαναστάτης (22 Δεκεμβρίου 1755 - 28 Ιουλίου 1794).

Ήταν ανάπηρος εκ γενετής και αναγκαζόταν να κυκλοφορεί με ειδική αναπηρική καρέκλα. Μαζί με το Ροβεσπιέρο και το Σαιν Ζυστ αποτελούσαν την περίφημη "Τριανδρία" του 1793-94, ως μέλη της Επιτροπής Κοινής Σωτηρίας. Υπήρξε εισηγητής της «Τρομοκρατίας» και εκτελέστηκε στη λαιμητόμο μαζί με το Ροβεσπιέρο και τους λοιπούς συνεργάτες του.

## Πηγές
* *Nouveaux Documents sur Georges Couthon*, Clermont-Ferrand: 1890.
* F. A. Aulard, *Les Orateurs de la Legislative et de la Convention*, (Paris, 1885–1886), ii. 425-443.

## Παραπομπές


Κατηγορία:Γαλλική Επανάσταση
Κατηγορία:Γάλλοι επαναστάτες
Μαλτέζικα κέρματα ευρώ

Το ευρώ (**EUR** ή **€**) είναι το κοινό νόμισμα 17 κρατών μελών της Ευρωπαϊκής Ένωσης, τα οποία αποτελούν την Ευρωζώνη. Τα κέρματα έχουν μια κοινή όψη και για τις 17 χώρες και μια εθνική όψη που περιλαμβάνει ένα σχέδιο επιλεγμένο από το κράτος-μέλος για λογαριασμό του οποίου γίνεται η κοπή.

Η Μάλτα προσχώρησε στην Ευρωπαϊκή Ένωση το 2004 και αντικατέστησε τη μαλτέζικη λίρα με το κοινό νόμισμα την 1η Ιανουαρίου 2008 σε ισοτιμία 0.4293 λίρες ανά ευρώ.

## Διαγωνισμός σχεδίασης

Το σχέδιο που θα έφεραν τα κέρματα ευρώ της Μάλτας έγινε αντικείμενο δημόσιου διαγωνισμού σε δύο γύρους.

Στον πρώτο γύρο (14 - 29 Ιανουαρίου 2006) το κοινό της Μάλτας κλήθηκε να αποφασίσει το θέμα του σχεδίου κάθε σειράς νομισμάτων. Παρουσιάστηκαν 12 επιλογές, σε 4 κατηγορίες (προϊστορική Μάλτα, αναγεννησιακή Μάλτα, αρχιπέλαγο, Μαλτέζικη ταυτότητα). Επικρατέστερα σχέδια αναδείχτηκαν η Βάπτιση του Ιησού, το Μαλτέζικο οικόσημο και οι ναοί της Mnajdra.

Στο δεύτερο γύρο (29 Μαΐου - 9 Ιουνίου 2006), το κοινό κλήθηκε να αποφασίσει για τα τρία τελικά σχέδια μεταξύ των νικητών του πρώτου γύρου συν το μαλτέζικο σταυρό. Το αποτέλεσμα ήταν (κατά σειρά ψήφων προτίμησης: Μαλτέζικος σταυρός, οικόσημο, ναοί της Mnajdra.

## Η εθνική όψη των μαλτέζικων κερμάτων ευρώ



€ 0,01
€ 0,02
€ 0,05







Οι Ναοί της Mnajdra


**€ 0,10**
**€ 0,20**
**€ 0,50**







Το Μαλτέζικο Οικόσημο  


**€ 1,00**
**€ 2,00**
**Περιφέρεια € 2,00**




Η περιφέρεια του κέρματοςτων δύο ευρώφέρει τον αριθμό «2» έξι φορές,εναλλάξ με τον Μαλτέζικο Σταυρό


Ο Μαλτέζικος Σταυρός   



## Αναμνηστικά κέρματα ευρώ

Η Μάλτα  μπορεί να εκδώσει αναμνηστικά κέρματα καθώς την 1η Ιανουαρίου 2008 προσχώρησε
στην Ευρωζώνη.

## Δείτε επίσης
*Για εικόνες της κοινής όψης και λεπτομερή περιγραφή των κερμάτων, δείτε το άρθρο κέρματα ευρώ.

## Εξωτερικοί σύνδεσμοι

*Ευρωπαϊκή Κεντρική Τράπεζα
*Υπουργείο Οικονομικών της Μάλτας
*Iστοσελίδα του Υπουργείου Οικονομικών της Μάλτας για τη μετάβαση στο ευρώ 

Κατηγορία:Κέρματα ευρώ ανά χώρα έκδοσης
Κατηγορία:Οικονομία της Μάλτας
Σωτηρία Βασιλακοπούλου

Η **Σωτηρία Βασιλακοπούλου** (2 Ιουνίου 1959 - 28 Ιουλίου 1980) ήταν φοιτήτρια της Παντείου και μέλος της ΚΝΕ η οποία έχασε τη ζωή της στην πύλη του Εργοστασίου της ΕΤΜΑ στις 28 Ιουλίου 1980.

## Βιογραφία
Γεννήθηκε στην Αθήνα στις 2 Ιούνη 1959. Ήταν καλή μαθήτρια, και αφού τελείωσε τις εγκύκλιες σπουδές της πέρασε στο Πάντειο. Σύμφωνα με τον Ριζοσπάστη, την επίσημη εφημερίδα του κόμματος, έγινε μέλος της ΚΝΕ τον χειμώνα του 1978.

Εκείνη την μέρα μέλη της ΚΝΕ μοίραζαν προκηρύξεις στους εργάτες του εργοστασίου καλώντας σε κινητοποιήσεις. Η Ελλάδα βρισκόταν σε κακή οικονομική κατάσταση εκείνη την εποχή, και το ΠΑΣΟΚ κατέγραφε σημαντική δημοσκοπική άνοδο. Γινόντουσαν προκηρύξεις για αρκετές απεργίες την ίδια περίοδο. Για να αποφύγουν κάτι τέτοιο οι υπεύθυνοι του εργοστασίου επιβίβασαν τους εργάτες που σχόλασαν σε λεωφορεία εντός του προαυλίου του εργοστασίου. Τα λεωφορεία ύστερα από την επιβίβαση των εργατών ανέπτυξαν ταχύτητα και κινήθηκαν προς την πύλη όπου τα μέλη της ΚΝΕ προσπαθούσαν να μοιράσουν τις προκηρύξεις αποφεύγοντας τα λεωφορεία. Η Σωτηρία Βασιλακοπούλου παρασύρθηκε από ένα από αυτά αφήνοντας την τελευταία της πνοή. Ο οδηγός του λεωφορείου που την δολοφόνησε, ο Μάριος Χαρίτος, καταδικάστηκε σε ποινή 12 μηνών, εξαγοράσιμη το 1983, και συνήγορος υπεράσπισης του ήταν ο Αλέξανδρος Λυκουρέζος.

Αμέσως το σωματείο των εργαζομένων της ΕΤΜΑ προκήρυξε απεργία που καταστάλθηκε από τα ΜΑΤ. Η κηδεία της μετατράπηκε σε συλλαλητήριο ενάντια στην εργοδοτική ασυδοσία ενώ η δολοφονία της προκάλεσε πολιτική αντιπαράθεση. Το 6ο Φεστιβάλ ΚΝΕ-Οδηγητή αφιερώθηκε στη μνήμη της και από τη σκηνή του φεστιβάλ ο ποιητής Γιάννης Ρίτσος της αφιέρωσε τους στίχους «*Αν έχεις λείψει για ό,τι πρέπει θα ‘σαι για πάντα μέσα σ’όλα εκεί να που γι’αυτά έχεις λείψει θα’σαι για πάντα μέσα σ’όλο τον κόσμο*». Κάθε χρόνο στις 28 Ιουλίου τα μέλη της ΚΝΕ (με τη συμμετοχή στελεχών του ΚΚΕ) οργανώνουν εκδήλωση μνήμης στην πύλη του εργοστασίου ΕΤΜΑ, το οποίο έπαυσε να λειτουργεί το 2013.

## Παραπομπές


Κατηγορία:Έλληνες συνδικαλιστές
Ουγγρικά κέρματα ευρώ

Το ευρώ (**EUR** ή **€**) είναι το κοινό νόμισμα 20 κρατών μελών της Ευρωπαϊκής Ένωσης, τα οποία αποτελούν την Ευρωζώνη. Τα κέρματα έχουν μια κοινή όψη και για τις 20 χώρες και μια εθνική όψη που περιλαμβάνει ένα σχέδιο επιλεγμένο από το κράτος μέλος για λογαριασμό του οποίου γίνεται η κοπή. Η Ουγγαρία δε συμμετέχει ακόμη στην Ευρωζώνη, οπότε νόμισμά της παραμένει το ουγγρικό φιορίνι. Η Ουγγαρία προσχώρησε στην Ευρωπαϊκή Ένωση το 2004 και δεν υπάρχει ακόμη ακριβής ημερομηνία υιοθέτησης του ευρώ.

## Η εθνική πλευρά των ουγγρικών κερμάτων ευρώ
Η εθνική πλευρά των ουγγρικών κερμάτων ευρώ δεν έχει σχεδιαστεί ακόμη.

## Αναμνηστικά κέρματα ευρώ
Η Ουγγαρία θα μπορεί να εκδώσει αναμνηστικά κέρματα αφού προσχωρήσει στην Ευρωζώνη.

Για περισσότερες πληροφορίες για τα αναμνηστικά κέρματα των δύο ευρώ, δείτε το άρθρο αναμνηστικά κέρματα ευρώ.

## Δείτε επίσης
*Για εικόνες της κοινής όψης και λεπτομερή περιγραφή των κερμάτων, δείτε το άρθρο κέρματα ευρώ.

## Εξωτερικοί σύνδεσμοι
*Ευρωπαϊκή Κεντρική Τράπεζα
*Κεντρική Τράπεζα της Ουγγαρίας

Κατηγορία:Κέρματα ευρώ
Κερματα ευρώ
Κατηγορία:Ευρώ ανά χώρα
Γαλαξιακό επίπεδο

Το **γαλαξιακό επίπεδο** στην Αστρονομία είναι το επίπεδο στο οποίο βρίσκεται το μεγαλύτερο μέρος του γαλαξιακού δίσκου. Σε ό,τι αφορά στο δικό μας Γαλαξία,  είναι η **γαλαξιακή οδός** των αρχαίων Ελλήνων, ή το επίπεδο συμμετρίας του δίσκου του Γαλαξία μας, το οποίο περιέχεται στο εσωτερικό του. Το γαλαξιακό επίπεδο είναι κάθετο στον άξονα περιστροφής του Γαλαξία. Επειδή η απόσταση της Γης και γενικότερα του Ηλιακού μας Συστήματος από το γαλαξιακό επίπεδο είναι αμελητέα (περίπου 65 - 70 έτη φωτός) σε σχέση με τη διάμετρο του Γαλαξία μας (περίπου 100.000 έτη φωτός), η τομή του επιπέδου αυτού με την ουράνια σφαίρα ορίζει ένα μέγιστο κύκλο στη σφαίρα αυτή, ο οποίος ονομάζεται γαλαξιακός ισημερινός. Επίσης το κάθετο προς αυτό επίπεδο, δείχνει την κατεύθυνση των πόλων του γαλαξία μας ή οποιουδήποτε γαλαξία έχει παρόμοιο σχήμα και διάταξη.

Στο γαλαξιακό επίπεδο ανήκει η πλειοψηφία της μάζας ενός γαλαξία σαν του δικού μας, δηλαδή που έχει σχήμα δίσκου. Συνήθως οι όροι **γαλαξιακό επίπεδο** και *γαλαξιακός πόλος* χρησιμοποιούνται για το επίπεδο και τους πόλους της γαλαξιακής οδού, δηλαδή για το δικό μας γαλαξιακό επίπεδο, παρότι γαλαξιακό επίπεδο έχουν όλοι οι παρόμοιοι γαλαξίες.

Στους γαλαξίες με ακανόνιστο σχήμα ή ακόμα και στους ραβδοειδείς σπειροειδείς γαλαξίες σαν τον δικό μας, είναι σχετικά αυθαίρετο να ορίζεται **γαλαξιακό επίπεδο** με την έννοια ότι τα ουράνια σώματα δεν είναι  ομοεπίπεδα -δεν ανήκουν στο ίδιο επίπεδο. (Σύμφωνα με την αγλόφωνη wikipedia το 1959 ορίστηκε ο  βόρειος γαλαξιακός πόλος ως RA = 12h 49m, Απόκλιση= 27° 24′ στο σύστημα αναφοράς B1950 και στο σημερινό σύστημα όμως, το J2000, κατόπιν αναλογισμών, η θέση του πόλου είναι RA  = 12h 51m 26.282s, Απόκλιση =  27° 07′ 42.01. Η θέση αντιστοιχεί στον αστερισμό της Βερενίκης, κοντά στον Αρκτούρο και με παρόμοιο τρόπο ο νότιος γαλαξιακός πόλις αντιστοιχεί στον αστερισμό αστερισμό του Γλύπτη.)

## Παραπομπές


Κατηγορία:Γαλαξίες
Λετονικά κέρματα ευρώ

Το ευρώ (**EUR** ή **€**) είναι το κοινό νόμισμα 18 κρατών μελών της Ευρωπαϊκής Ένωσης, τα οποία αποτελούν την Ευρωζώνη. Τα κέρματα έχουν μια κοινή όψη και για τις 18 χώρες και μια εθνική όψη που περιλαμβάνει ένα σχέδιο επιλεγμένο από το κράτος-μέλος για λογαριασμό του οποίου γίνεται η κοπή.

Η Λετονία προσχώρησε στην Ευρωπαϊκή Ένωση το 2004 και υιοθέτησε το κοινό νόμισμα την 1η Ιανουαρίου 2014. Μέχρι τότε, επίσημο νόμισμά της ήταν το Λατς.

## Η εθνική πλευρά των λετονικών κερμάτων ευρώ

## Αναμνηστικά κέρματα ευρώ

Η Λετονία μετά την προσχώρισή της στην Ευρωζώνη, μπορεί να εκδώσει αναμνηστικά κέρματα , πράγμα που αναμένεται μέσα στο 2014.

Για περισσότερες πληροφορίες για τα αναμνηστικά κέρματα των δύο ευρώ, δείτε το άρθρο αναμνηστικά κέρματα ευρώ.

## Δείτε επίσης
*Για εικόνες της κοινής όψης και λεπτομερή περιγραφή των κερμάτων, δείτε το άρθρο κέρματα ευρώ.

## Εξωτερικοί σύνδεσμοι

*Ευρωπαϊκή Κεντρική Τράπεζα
*Κεντρική Τράπεζα της Λετονίας
*Πληροφορίες για την εθνική πλευρά των λετονικών κερμάτων ευρώ από την Κεντρική Τράπεζα της Λετονίας

Κατηγορία:Κέρματα ευρώ ανά χώρα έκδοσης
Κέρματα ευρώ
Κατηγορία:Ευρώ ανά χώρα
Κώδικας Μπράιγ

thumb|250px|Το σύστημα Μπράιγ
**Κώδικας Μπράιγ** ονομάζεται το σύστημα γραφής και ανάγνωσης των τυφλών. Το όνομά του οφείλεται στον εφευρέτη του Λουδοβίκο Μπράιγ (γαλλ. *Louis Braille*).

## Ιστορικό

Ο Λουδοβίκος είχε τυφλωθεί πολύ μικρός και δεν ήταν ευχαριστημένος από το σύστημα ανάγνωσης που χρησιμοποιούσαν οι τυφλοί επειδή ήταν δύσχρηστο με χοντρούς χαρακτήρες. Έτσι βάλθηκε να δημιουργήσει ένα καινούριο ειδικό αλφάβητο για τυφλούς. Του πήρε πέντε χρόνια αλλά στο τέλος τα κατάφερε. Αυτό το αλφάβητο που έφτιαξε ο Μπράιγ ήταν μια αντικατάσταση του γραμματικού αλφάβητου με ανάγλυφες στιγμές, που με διάφορους συνδυασμούς αποδίδουν ένα κείμενο. Ο τυφλός μπορεί μ’ αυτό το σύστημα να διαβάζει ψηλαφώντας τις στιγμές με το δάχτυλο, δηλαδή έχουμε ανάγνωση με την αφή. Το σύστημα Μπράιγ έχει έξι ανάγλυφες κουκκίδες σαν το κεφαλάκι μιας καρφίτσας. Είναι τοποθετημένες ανά τρεις και μ’ αυτές γίνονται 63 συνδυασμοί, που αντιστοιχούν στα γράμματα και τους αριθμούς. Η γραφή Μπράιγ διαβάζεται από αριστερά προς τα δεξιά και από πάνω προς τα κάτω, όπως ακριβώς και η γραφή των «βλεπόντων».

Οθόνη Μπράιγ ονομάζεται η συσκευή για την δημιουργία χαρακτήρων Μπράιγ, συνήθως μέσω της ανύψωσης τελειών μέσα από τις τρύπες μιας επίπεδης επιφάνειας. Οι τυφλοί χρήστες υπολογιστών, οι οποίοι δεν μπορούν να χρησιμοποιήσουν μια κανονική οθόνη υπολογιστή, τη χρησιμοποιούν για να διαβάσουν κείμενο.

Η επίσημη καθιέρωση του κώδικα Μπράιγ για την ελληνική γλώσσα έγινε το 1948.

## Μπράιγ χαρακτήρες στο Unicode / UTF-8

## Δείτε επίσης
* Ελληνικός κώδικας Μπράιγ

## Παραπομπές
Κέπλερ (αποσαφήνιση)

Το επίθετο **Κέπλερ** μπορεί να αναφέρεται:

*Στον Γιοχάνες Κέπλερ, Γερμανό αστρονόμο
## Αστρονομία

*Στον 1134 Κέπλερ, αστεροειδή.
*Στον Υπερκαινοφανή αστέρα 1604 ή αστέρα του Κέπλερ.
*Στον Κέπλερ-22, αστέρα τύπου G.
*Στον Κέπλερ-90, αστέρα τύπου G.
*Στον Κέπλερ-22b, εξωπλανήτη.

## Άλλες χρήσεις
*Στο Κέπλερ (διαστημοσυσκευή), τηλεσκόπιο για την αναζήτηση εξωπλανητών.
*Στο τρίγωνο του Κέπλερ, ορθογώνιο τρίγωνο

Κατηγορία:Επώνυμα
Πεφωτισμένη δεσποτεία

[thumb|250px| Ο [Βολταίρος περιόδευε στις Βασιλικές Αυλές της Ευρώπης διαδίδοντας τις ιδέες του. Στον πίνακα αυτόν του Αδόλφου Βον Μένζελ, απεικονίζεται με τον Φρειδερίκο τον Μεγάλο.]]
Η **πεφωτισμένη δεσποτεία** (ή *πεφωτισμένη μοναρχία*) είναι ένας τρόπος για να περιγραφεί η διακυβέρνηση ορισμένων μοναρχών της Ευρώπης του 18ου και 19ου αιώνα, που επηρεάστηκαν από τις ιδέες του Διαφωτισμού. Ο εισηγητής αυτού του όρου υπήρξε ο Βολταίρος ο οποίος είχε φιλικές σχέσεις με τους περισσότερους από αυτούς τους μονάρχες.

## Οι μονάρχες
Οι «Πεφωτισμένοι Μονάρχες» ξεχώριζαν τους εαυτούς τους από τους «παραδοσιακούς» μονάρχες στον τρόπο διακυβέρνησης. Συγκεκριμένα υιοθετούσαν τις ιδέες του Διαφωτισμού και κυρίως έδιναν έμφαση στην Λογική με την οποία προσπαθούσαν να διακυβερνήσουν την χώρα τους. Υποστήριζαν την ανεξιθρησκία, την ελευθερία του λόγου και του τύπου και την κατοχύρωση της ιδιωτικής περιουσίας. Οι περισσότεροι ασχολούνταν με τις τέχνες, την επιστήμη και την εκπαίδευση γενικά.

Παρόλα αυτά δεν πραγματοποίησαν ριζικές αλλαγές στον τρόπο διακυβέρνησης αφού θεωρούσαν τους εαυτούς τους μόνιμους κυβερνήτες, αφού είχαν λόγω καταγωγής κληρονομήσει το αξίωμα. Κάθε ένας υιοθέτησε διαφορετικές ιδέες του Διαφωτισμού και σε διαφορετικό βαθμό.

Στην πλειονότητα τους προσπάθησαν να βελτιώσουν τις ζωές των υποτελών τους με σκοπό την ενδυνάμωση της εξουσίας τους. Παραδείγματος χάριν, βοήθησαν στην κατάργηση της Δουλείας σε πολλά μέρη της Ευρώπης.

## Αναφορές
* Jackson J. Spielvogel -- *Western Civilization -- Volume II: Since 1500* (2003) p.493, 517.
* Scott, H. M, -- *Enlightened Absolutism: Reform and Reformers in Late Eighteenth Century Europe* (1990), ISBN 0-472-10173-0.

Κατηγορία:Δεσποτισμός
Κατηγορία:Μοναρχία
Κατηγορία:Ολιγαρχία
Νέβας

Ο **Νιβά** () είναι ποταμός της Περιφέρειας Λενινγκράντ στη ΒΔ Ρωσία. Πηγή του Νιβά είναι η λίμνη Λάντογκα, στο σημείο που βρίσκεται η πόλη Σλισελμπούργκ. Εκβάλλει στον κόλπο της Φινλανδίας (ανατολική Βαλτική Θάλασσα) σχηματίζοντας δέλτα, πάνω στο οποίο είναι κτισμένη η Αγία Πετρούπολη.

left|thumb|220px|Εικόνα από τις όχθες του Νιβά στην Αγία Πετρούπολη
Μολονότι το μήκος του είναι μικρό (μόλις 74 χλμ.), έχει την τρίτη μεγαλύτερη απορροή υδάτων στην Ευρώπη μετά τον Βόλγα και τον Δούναβη, χύνοντας στη θάλασσα σχεδόν 10.000.000 κυβικά μέτρα ανά ώρα. Αυτό οφείλεται εν μέρει στο μεγάλο πλάτος του: 500 μ. κατά μέσο όρο, πάνω από χιλιόμετρο στα πλατύτερα σημεία του.

Ο Νιβά είναι πλωτός, γεγονός που του έδωσε στρατηγική σημασία από τα μεσαιωνικά κιόλας χρόνια ως πέρασμα από τη Βαλτική στη Λάντογκα. Ο ποταμός και η γύρω περιοχή (Βοντ, Ίνγκρια και σήμερα Λενινγκράντ) έγινε κατά καιρούς μήλον της έριδος ανάμεσα σε Βαράγγους, Σουηδούς, Φίννους και Ρώσους. Στο παρελθόν υπήρξε τμήμα της Εμπορικής Οδού Βαράγγων - Ελλήνων, ενώ ακόμα και σήμερα είναι τμήμα δύο ποτάμιων διαδρομών: Λευκή Θάλασσα - Βαλτική, που έχει σχεδόν εγκαταλειφθεί, και Μόσχα - Αγ. Πετρούπολη, στην οποία εκτελούνται εμπορικά αλλά και τουριστικά δρομολόγια με ποταμόπλοιο.

## Δείτε επίσης
* Ο αστεροειδής 1603 Νέβα ονομάστηκε από τον ποταμό.

## Παραπομπές


## Εξωτερικοί σύνδεσμοι
* 
* 

Κατηγορία:Ποταμοί της Ρωσίας
Κατηγορία:Αγία Πετρούπολη
Κατηγορία:Όμπλαστ του Λένινγκραντ
Κατηγορία:Ίνγκρια
Λιβερμόριο

Το **Λιβερμόριο** (*Livermorium*, παλαιότερα ** Ουνουνέξιο ** ή ** Ununhexium**) είναι τεχνητό υπερβαρύ στοιχείο του περιοδικού πίνακα με σύμβολο Lv και με ατομικό αριθμό 116.
Οι ερευνητές από το Εθνικό Εργαστήριο Livermore, Καλιφόρνια, Η.Π.Α. που ανακάλυψαν το νέο στοιχείο με ατομικό αριθμό 116, κλήθηκαν να προτείνουν όνομα και σύμβολο, σύμφωνα με τις διαδικασίες της IUPAC.Για το στοιχείο με ατομικό αριθμό 116 προτάθηκε το όνομα λιβερμόριο (livermorium) και το σύμβολο Lv, προς τιμήν του Εθνικού Εργαστηρίου Lawrence Livermore(1952). Ακολούθησε πεντάμηνο δημόσιας διαβούλευσης όπως ορίζουν οι κανονισμοί ονοματοδοσίας της IUPAC, ως τον Μάιο του 2012, για να οριστικοποιηθεί η ονομασία του στοιχείου. Μέσα σε αυτό το χρονικό διάστημα καθένας έχει δικαίωμα να προβάλλει αντιρρήσεις για το όνομα και να προτείνει το όνομα που αυτός θέλει. Αυτό είχε συμβεί παλαιότερα κατά τη διαδικασία ονοματοδοσίας του στοιχείου με ατομικό αριθμό 112 (Κοπερνίκιο). Ο γραμματέας ενός σχολείου της Νέας Υόρκης τηλεφώνησε στην IUPAC και ζήτησε το στοιχείο να ονομαστεί PS112 από τα αρχικά του σχολείου (Public School 112).

## Παραπομπές


## Εξωτερικοί σύνδεσμοι
* 
* 

Κατηγορία:Χημικά στοιχεία
Κατηγορία:Χαλκογόνα
Αλυσίδα εργαλείων GNU

Η **αλυσίδα GNU** είναι ένας όρος που αναφέρεται στα εργαλεία προγραμματισμού που έχει δημιουργήσει το εγχείρημα GNU. Αυτό το σύνολο εργαλείων αποτελεί ένα ολοκληρωμένο σύνολο που μπορεί να χρησιμοποιηθεί για την ανάπτυξη και εφαρμογών και λειτουργικών συστημάτων.

Αποτελεί συστατικό ζωτικής σημασίας για την ανάπτυξη του πυρήνα του Linux, των λειτουργικών της οικογένειας BSD, καθώς και για την ανάπτυξη λογισμικού για ενσωματωμένα συστήματα. Μέρος των εργαλείων αυτών χρησιμοποιούνται και για την ανάπτυξη του Solaris Operating Environment και για προγραμματισμό στα Windows στα πλαίσια των εγχειρημάτων Cygwin και MinGW/MSYS.

## Υποομάδες εργαλείων που περιλαμβάνονται στην αλυσίδα GNU
* GNU make - αυτοματοποίηση της δημιουργίας/μεταγλωττισμού ενός προγράμματος
* The GNU Compiler Collection (GCC) - μεταγλωττιστές για διάφορες γλώσσες
* The GNU Binutils - συνδέτης, συμβολομεταφραστής και άλλα εργαλεία
* The GNU Debugger (GDB) - ένας αλληλεπιδραστικός αποσφαλματωτής
* The GNU build system (autotools) - Autoconf, Autoheader, Automake, Libtool - γεννήτρια αρχείων makefile

## Σχετικά εγχειρήματα
* GNU C βιβλιοθήκη μια πρότυπη C βιβλιοθήκη
* Classpath
* CVS

## Δείτε επίσης
* Αλυσίδα εργαλείων
* Δυαδικά εργαλεία GNU
* Κεντρικά εργαλεία GNU

Κατηγορία:Προγραμματισμός
Κατηγορία:Ελεύθερο λογισμικό
Κατηγορία:Λογισμικό Unix
Κατηγορία:GNU
Κατηγορία:Εργαλεία προγραμματισμού
MinGW

Το **MinGW** ή **Mingw32** (**Minimalistic GNU for Windows** — Μινιμαλιστικό GNU για το λειτουργικό σύστημα Windows) είναι μια μεταφορά λογισμικού (port) της αλυσίδας εργαλείων προγραμματισμού GNU στην  πλατφόρμα Win32.

Ξεκίνησε σαν παρακλάδι του σχεδίου Cygwin (έκδοση 1.3.3). Περιλαμβάνει τα κύρια εργαλεία ελεύθερης άδειας χρήσης που χρειάζεται ένας προγραμματιστής για να μπορέσει να φτιάξει προγράμματα στο περιβάλλον των Windows:
*Μεταγλωττιστής
*Συμβολομεταφραστής
*Συνδέτης
*Αποσφαλματωτής
*Σύστημα ελέγχου εκδόσεων

Το MinGW περιλαμβάνει ένα σύνολο αρχείων επικεφαλίδων της διεπαφής προγραμματισμού εφαρμογών των Windows (Windows API) καθώς και ένα σύνολο βιβλιοθηκών εισαγωγής ώστε να μπορεί ο συνδέτης GNU (GNU linker) να συνδέσει ένα εκτελέσιμο με τις δυναμικές DLL βιβλιοθήκες των Windows που υλοποιούν το API.

## MSYS
Το MinGW χρησιμοποιείται σuχνά με το **MSYS** (Minimal SYStem - Ελάχιστο Σύστημα), που είναι άλλο ένα εγχείρημα που ξεκίνησε από μια διάσπαση του Cygwin και το οποίο παρέχει ένα ελαφρύ περιβάλλον κελύφους που είναι συμβατό με το πρότυπο POSIX επιτρέποντας μεταξύ άλλων να εκτελεστούν και να εκτελεστούν σενάρια configure. Το MSYS μπορεί να χρησιμοποιηθεί και σαν αντικαταστάτης του κέλυφους των Windows (cmd.exe).

## Δείτε επίσης

*GNUWin II
*GnnWin32
*Κιτ Ανάπτυξης Λογισμικού

## Εξωτερικοί σύνδεσμοι

* Ιστότοπος του πρότζεκτ MinGW  
* Ξεκινώντας με το MinGW 
* Ιστότοπος του MinGW στο SourceForge  
* GNU εργαλεία για Windows 
* Άλλη μια συλλογή από GNU εργαλεία 

Κατηγορία:Ελεύθερο λογισμικό
MinGW
Εργαλείο προγραμματισμού

Ένα **προγραμματιστικό εργαλείο** είναι ένα πρόγραμμα υπολογιστή ή μια
εφαρμογή που χρησιμοποιούν οι προγραμματιστές  για 
να δημιουργήσουν, αποσφαλματώσουν ή να συντηρήσουν άλλα προγράμματα και εφαρμογές.
Ο όρος αναφέρεται συνήθως σε σχετικά απλά προγράμματα που μπορούν να συνδυαστούν
μαζί για την επίτευξη κάποιου αποτελέσματος, όπως ανάλογα κάποιος τεχνίτης θα
χρησιμοποιούσε πολλά εργαλεία για να δημιουργήσει ένα φυσικό αντικείμενο.

Η ιστορία των εργαλείων προγραμματισμού άρχισε με τους πρώτους υπολογιστές στις
αρχές της δεκαετίας 1950 όταν πρωτοεμφανίστηκαν εργαλεία όπως οι συνδέτες (linkers),
οι φορτωτές και τα προγράμματα ελέγχου. Η έλευση 
του Unix στις αρχές της δεκαετίας του 1970 έφερε περισσότερα εργαλεία, όπως το grep, το awk και το make, τα οποία ήταν ευέλικτα σχεδιασμένα ώστε να συνεργάζονται μεταξύ τους μέσω διασωλήνωσης.

Τα εργαλεία ήταν αρχικά απλά και "ελαφρά". Μερικά όμως που χρησιμοποιούνται πιο συχνά ενσωματώνονται σε ολοκληρωμένα περιβάλλοντα ανάπτυξης (IDEs). Σε αυτά τα περιβάλλοντα η εργασία του προγραμματιστή μπορεί να γίνει πιο γρήγορα και εύκολα αλλά χάνεται κάτι από την ευελιξία και την δύναμη των καθαυτό εργαλείων.

Ο διαχωρισμός μεταξύ εργαλείων και εφαρμογών είναι ασαφής. Για παράδειγμα πολλοί προγραμματιστές χρησιμοποιούν βάσεις δεδομένων σαν εργαλεία.

Για πολλά χρόνια τα εργαλεία  computer-assisted software engineering (CASE) ήταν διαδεδομένα αλλά η δημιουργία πραγματικά επιτυχημένων εργαλείων αποδείχτηκε δύσκολη. Κατά μια έννοια τα εργαλεία CASE έδιναν έμφαση στον σχεδιασμό όπως η UML, αν και τα πιο επιτυχημένα από αυτά είναι ολοκληρωμένα περιβάλλοντα ανάπτυξης.

Η δυνατότητα να χρησιμοποιεί μια πληθώρα εργαλείων παραγωγικά θεωρείται καλή πρακτική από τους προγραμματιστές και τους μηχανικούς λογισμικού.

## Λίστα εργαλείων
Τα εργαλεία προγραμματισμού υπάρχουν σε πολλές μορφές:
* Συστήματα ελέγχου εκδόσεων: RCS, CVS, SVN, Mercurial, Darcs, Monotone, git
* Μεταγλώττιστές και εργαλεία σύνδεσης : Αλυσίδα GNU (Make, automake, gcc), Microsoft C, Intel compiler
* Εργαλεία εντοπισμού λαθών κώδικα: Lint
* Αυτόματη ενημέρωση αρχείων πηγαίου κώδικα: diff και patch
* Αναζήτηση κειμένου: grep, find
* Διορθωτές κειμένου: emacs, vi 
* Σενάρια: κελύφη (π.χ. bash, csh, tcsh, zsh), Perl, Python, Ruby
* Λεκτική και συντακτική ανάλυση γλωσσών: Lex, GNU Bison, Yacc
* Βάσεις σφαλμάτων: gnats, Bugzilla, Trac
* Αποσφαλματωτές: gdb, Δυαδικά εργαλεία GNU (GNU Binutils)
* Εργαλεία ανίχνευσης διαρροών μνήμης: Electric Fence, Valgrind

## Ολοκληρωμένο περιβάλλον ανάπτυξης (IDEs)

Τα ολοκληρωμένα περιβάλλοντα ανάπτυξης
συνδυάζουν τα χαρακτηριστικά πολλών εργαλείων σε ένα πλήρες πακέτο διευκολύνοντας
και επιταχύνοντας την εργασία του προγραμματιστή.

Χρησιμοποιούνται κυρίως για την ανάπτυξη εφαρμογών επιχειρηματικού επιπέδου. 

Μερικά δημοφιλή ολοκληρωμένα περιβάλλοντα ανάπτυξης:

- Για C/C++:
* Dev-C++
* C++ Builder
* Microsoft Visual Studio

- Για Java:
* NetBeans
* Eclipse

## Δείτε επίσης
* CASE εργαλεία 
* Κιτ Ανάπτυξης Λογισμικού
* Αλυσίδα GNU
Άγονη γραμμή

Με τον όρο **Άγονη γραμμή** (non profit line) χαρακτηρίζεται η δρομολογιακή εκείνη γραμμή πλοίου που δεν παρουσιάζει εμπορική ή επιβατική κίνηση με συνέπεια ούτε και επιχειρηματικό ενδιαφέρον εκ μέρους των πλοιοκτητών ή των εφοπλιστών.

Προκειμένου όμως στην Ελλάδα, να τύχουν της συγκοινωνιακής εξυπηρέτησης οι περιοχές αυτών των δρομολογιακών γραμμών, που κυρίως είναι νησιωτικές, αναγκάζεται το κράτος να επιδοτήσει τις γραμμές αυτές και να δρομολογήσει πλοία κατόπιν μειοδοτικού διαγωνισμού. Κατά τον Κ.Δ.Ν.Δ. τις άγονες γραμμές τις καθορίζει το Υπουργικό Συμβούλιο και αυτές διακρίνονται σε "κύριες", "ταχυδρομικές" και "τουριστικές".

Τους μειοδοτικούς διαγωνισμούς για τις άγονες γραμμές διενεργεί το Υπουργείο Εμπορικής Ναυτιλίας (Υ.Ε.Ν.), στη συνέχεια των οποίων και υπογράφονται σχετικές συμβάσεις μεταξύ του Δημοσίου και των πλοιοκτητών ή εφοπλιστών που μειοδότησαν για κάθε μία των αγόνων γραμμών.

Κύριες άγονες γραμμές σήμερα υφίστανται στις Κυκλάδες και στη Δωδεκάνησο.

Αγονη Γραμμη
Κάρλοβι Βάρι

Το **Κάρλοβυ Βάρυ** (τσέχικα: *Karlovy Vary*), παλαιότερα **Κάρλσμπαντ** (γερμανικά: *Karlsbad*), με πληθυσμό 48.723 το 2018, είναι μία λουτρόπολη στη Δυτική Τσεχία και βρίσκεται στην κοιλάδα του ποταμού Τέπλα κοντά στα σύνορα με τη Γερμανία, 140 χλμ. από την Πράγα και είναι δημοφιλής τόπος προορισμού τουριστών, ειδικά για τις διεθνείς προσωπικότητες που επισκέπτονται τη λουτρόπολη. 

Το Κάρλοβυ Βάρυ ιδρύθηκε από τον αυτοκράτορα Κάρολο Δ΄ το 14ο αιώνα και το όνομά του σημαίνει "λουτρά του Καρόλου". Η πόλη είναι επίσης γνωστή για το διεθνές φεστιβάλ κινηματογράφου και το δημοφιλές τσεχικό ηδύποτο "Μπεχερόφκα" *Karlovarská Becherovka*.

Η πόλη έχει χαρακτηριστεί μνημείο παγκόσμιας κληρονομιάς της UNESCO από το 2021, μαζί με άλλες λουτροπόλεις της Ευρώπης.

## Εικόνες

Αρχείο:Kaiserbad - Bad I.JPG|Αυτοκρατορικό θεραπευτήριο - Λουτρά I
Αρχείο:Bad III.JPG|Λουτρά III
Αρχείο:Bad V.JPG|Λουτρά V
Αρχείο:Parkkolonnade.JPG|Παρκκολονάντε
Αρχείο:Palace Bristol.JPG|Παλάτι Μπρίστολ
Αρχείο:Karl IV..JPG|Μνημείο του Καρόλου Δ΄
Αρχείο:Marx monument karlsbad.jpg|Μνημείο του Καρλ Μαρξ
Αρχείο:Haus Felix Zawojski KARLSBAD.JPG|Σπίτι του Φέλιξ Ζάβοϊσκι
Αρχείο:EVLAHOS KARLOVY VARY.jpg|Οδός Βρζίντελνι
Αρχείο:Evlahos carlovy vary.jpg
Αρχείο:Becherovka bottle.jpg|Μπεχερόφκα


## Παραπομπές


## Εξωτερικοί σύνδεσμοι

* Υπουργείο Εξωτερικων της Τσεχίας. Πληροφορίες στα ελληνικά σε .pdf
* Πρεσβεία της Τσεχίας. Πληροφορίες για τουρισμό, οικονομία και πολιτισμό στην Ελληνική γλώσσα

Κατηγορία:Πόλεις της Τσεχίας
Κατηγορία:Μνημεία Παγκόσμιας Κληρονομιάς στην Τσεχία
Μαία

Με το όνομα **Μαία** φέρονται:

* Η Μαία (επάγγελμα): Η κατ΄ επάγγελμα βοηθούσα στον τοκετό (κοινώς **μαμή**).
* Η Μαία (μυθολογία): Δευτερεύουσα θεότητα στην Ελληνική Μυθολογία.
* Η Μαία (ρωμαϊκή μυθολογία): Αρχαιότατη θεότητα στη Ρωμαϊκή Μυθολογία.
* Η Μαία (αστέρας): Λαμπρός αστέρας των «Πλειάδων» (της «Πούλιας») στον αστερισμό του Ταύρου.
* Η Μαία (καρκίνος): Είδος μαλακόστρακου καρκινοειδούς (κάβουρα).

Κατηγορία:Αποσαφηνίσεις ονομάτων
Σφιεντοχουοβίτσε

Το **Σφιεντοχουοβίτσε** (πολωνικά: *Świętochłowice*, γερμανικά: *Schwientochlowitz*) είναι πόλη στη Σιλεσία της νότιας Πολωνίας, κοντά στο Κατοβίτσε.

Βρίσκεται στο Βοεβοδάτο Σιλεσίας από τη δημιουργία του το 1999 και προηγουμένων βρισκόταν στο πρώην Βοεβοδάτο Κατοβίτσε. Ο πληθυσμός της πόλης είναι 49,762 κάτοικοι (2019).

## Ιστορία
thumb|right|250px|Η είσοδος του στρατοπέδου συγκέντρωσης Άιντραχτχίτε
Η πόλη είναι γνωστή από τον 13ο αιώνα. Ανήκε στη Γερμανία ως το 1920, οπότε πέρασε στην Πολωνία (παρόλο που το 51,9% του πληθυσμού ψήφισε υπέρ της παραμονής στη Γερμανία). Το 1939 ενσωματώθηκε εκ νέου στη Γερμανία και το 1945 ξανά στην Πολωνία.

Το 1943 δημιουργήθηκε στην πόλη γερμανικό στρατόπεδο συγκέντρωσης, το Άιντραχτχίτε (Eintrachthütte). Το 1945 το στρατόπεδο άνοιξε πάλι από το κομμουνιστικό καθεστώς ως στρατόπεδο συγκέντρωσης με το όνομα Ζγκόντα. Εκεί εκτελέστηκαν περίπου 2.500 αντικαθεστωτικοί.

## Τοποθεσία
Το Σφιεντοχουοβίτσε βρίσκεται στη νότια πλευρά της πεδιάδας της Σιλεσίας.

## Πληθυσμός
Η πόλη έχει τη μεγαλύτερη πυκνότητα πληθυσμού στην Πολωνία και μια από τις μεγαλύτερες στην Ευρώπη (4.200 κάτοικοι ανά τ.χλμ.).

## Κλίμα
Το Σφιεντοχουοβίτσε έχει το τυπικό κλίμα της Κρακοβίας και της Σιλεσίας. Η βροχή φτάνει το ύψος των περίπου 700 mm το χρόνο. Η θερμοκρασία ποικίλλει μεταξύ -2,5 °C τον Ιανουάριο και 18 °C τον Ιούλιο.

## Παραπομπές


## Εξωτερικοί σύνδεσμοι

* Επίσημος ιστότοπος

Κατηγορία:Πόλεις της Πολωνίας
Κατηγορία:Πόλεις πόβιατ της Πολωνίας
Κατηγορία:Πόλεις του Βοεβοδάτου Σιλεσίας
Κατηγορία:Επαρχία της Σιλεσίας
Κατηγορία:Βοεβοδάτο Σιλεσίας (1920-1939)
Κατηγορία:Εγκλήματα πολέμου των Ναζί στην Πολωνία
Τσέσκε Μπουντεγιόβιτσε

Το **Τσέσκε Μπουντεγιόβιτσε** (τσεχικά: *České Budějovice*, γερμανικά: *Böhmisch Budweis*) είναι πόλη 95.000 κατοίκων στην Τσεχία. Είναι η μεγαλύτερη πόλη της περιφέρειας (κράι) της Νότιας Βοημίας και η πολιτική και εμπορική πρωτεύουσα της περιοχής.

Η πόλη ιδρύθηκε από τον Χίρζο, έναν ιππότη του βασιλιά Οτακάρ Β΄ της Βοημίας. Τα δικαιώματα της ως πόλη χορηγήθηκαν το 1265.

Στην παλαιά πόλη διατηρούνται ενδιαφέροντα δείγματα μεσαιωνικής και μπαρόκ αρχιτεκτονικής γύρω από την μεγάλη κεντρική πλατεία. Στη νέα πόλη ξεχωρίζει ο αυστροουγγρικός σιδηροδρομικός σταθμός εποχής Μπελ Επόκ. Το πολυτιμότερο ιστορικό κτήριο είναι η γοτθικού ρυθμού εκκλησία των Εισοδίων της Θεοτόκου στο μοναστήρι των Δομινικανών στην Πλατεία Πιάριστιτς.

Η πόλη έχει πολύ μεγάλη παράδοση στη ζυθοποιία (από τον 13ο αιώνα), με πιο γνωστή μάρκα την Budweiser.

Λίγο νοτιότερα, σε απόσταση περίπου 30 χιλιομέτρων, βρίσκεται η γοητευτική πόλη Τσεσκύ Κρούμλοβ, η οποία προστέθηκε το 1992 στον κατάλογο μνημείων παγκόσμιας κληρονομιάς της UNESCO.

## Αδελφοποιημένες πόλεις

*  Αλμέρε, Ολλανδία
*  Λιντς, Αυστρία
*  Λοριάν, Γαλλία
*  Νίτρα, Σλοβακία
*  Πάσσαου, Γερμανία
*  Χόμελ, Λευκορωσία
*  Ζουλ, Γερμανία

## Παραπομπές


## Εξωτερικοί σύνδεσμοι

* Τουριστικό υλικό για την Τσεχία αλλά και λοιπές χρήσιμες πληροφορίες στην Ελληνική γλώσσα από την Πρεσβεία της Τσεχικής Δημοκρατίας στην Ελλάδα
* Virtual show

Κατηγορία:Πόλεις της Τσεχίας
Κέρματα ευρώ του Μονακό

Το ευρώ (**EUR** ή **€**) είναι το κοινό νόμισμα 17 κρατών μελών της Ευρωπαϊκής Ένωσης, τα οποία αποτελούν την Ευρωζώνη. Τα κέρματα έχουν μια κοινή όψη και για τις 17 χώρες και μια εθνική όψη που περιλαμβάνει ένα σχέδιο επιλεγμένο από το κράτος-μέλος για λογαριασμό του οποίου γίνεται η κοπή.

Το Μονακό δεν είναι κράτος-μέλος της Ευρωπαϊκής Ένωσης, εκδίδει όμως δικά του κέρματα ευρώ, βάσει προηγούμενης νομισματικής συμφωνίας που έχει συνάψει με τη Γαλλία. Η συμφωνία αυτή ακολούθησε προγενέστερη, πάλι με τη Γαλλία, βάσει της οποίας το Μονακό εξέδιδε δικά του «φράγκα Μονακό», νομισματική μονάδα που αντιστοιχούσε σε αναλογία 1:1 με το γαλλικό φράγκο και κυκλοφορούσε μόνο σε κέρματα (ίσχυαν τα τραπεζογραμμάτια του γαλλικού φράγκου). Για την έκδοση των νομισμάτων αυτών χρησιμοποιείται αποκλειστικά το Νομισματοκοπείο της Γαλλίας.

## Η εθνική όψη των κερμάτων ευρώ του Μονακό

### Πρώτο σετ


€ 0,01
€ 0,02
€ 0,05












Το εθνόσημο του Μονακό.


**€ 0,10**
**€ 0,20**
**€ 0,50**







Η σφραγίδα του Μονακό


**€ 1,00**
**€ 2,00**
**Περιφέρεια € 2,00 **




150px

Η περιφέρεια του κέρματοςτων δύο ευρώφέρει τον αριθμό «2» έξι φορές,εναλλάξ με δύο αστέρια (**),σύνολο 12 αστέρια.


Πορτραίτο του Πρίγκηπα Ραινιέ Γ΄με τον Πρίγκηπα Αλβέρτο Β΄.
Πορτραίτο του Πρίγκηπα Ραινιέ Γ΄



### Δεύτερο σετ

Μετά το θάνατο του πρίγκηπα Ραινιέ Γ΄ (2005), εκδόθηκαν νέα κέρματα με την απεικόνιση του Πρίγκηπα Αλβέρτου Β΄.



€ 0,01
€ 0,02
€ 0,05







Το Εθνόσημο του Μονακό


**€ 0,10**
**€ 0,20**
**€ 0,50**







Το μονόγραμμα του Πρίγκηπα Αλβέρτου Β΄


**€ 1,00**
**€ 2,00**
**Περιφέρεια € 2,00 **




150px

Η περιφέρεια του κέρματοςτων δύο ευρώφέρει τον αριθμό «2» έξι φορές,εναλλάξ με δύο αστέρια (**),σύνολο 12 αστέρια.


Πορτραίτο του Πρίγκηπα Αλβέρτου Β΄



## Αναμνηστικά κέρματα ευρώ

Το Μονακό έχει εκδώσει μέχρι σήμερα ένα αναμνηστικό κέρμα των δύο ευρώ, το 2007, για την 25η επέτειο του θανάτου της πριγκίπισσας Γκρέις Κέλι.
Για περισσότερες πληροφορίες για τα αναμνηστικά κέρματα των δύο ευρώ, δείτε το άρθρο αναμνηστικά κέρματα ευρώ.

## Δείτε επίσης
*Για εικόνες της κοινής όψης και λεπτομερή περιγραφή των κερμάτων, δείτε το άρθρο κέρματα ευρώ.

## Εξωτερικοί σύνδεσμοι
*Ευρωπαϊκή Κεντρική Τράπεζα

Μονακό
Κατηγορία:Οικονομία του Μονακό
Λοϊζίδου κατά Τουρκίας

Η **Τιτίνα Λοϊζίδου** είναι Κυπρία η οποία κέρδισε προσφυγή κατά της Τουρκίας στο Ευρωπαϊκό Δικαστήριο Ανθρωπίνων Δικαιωμάτων. Με την νίκη της αυτή εξασφάλισε αποζημίωση για στέρηση περιουσίας καθώς και το δικαίωμα της επιστροφής της περιουσίας της, που έχασε κατά τη διάρκεια της Τουρκικής εισβολής στην Κύπρο. Άνοιξε το δρόμο στα υπόλοιπα θύματα της Τουρκικής εισβολής για προσφυγή στο Ευρωπαϊκό Δικαστήριο Ανθρωπίνων Δικαιωμάτων.  Η Τουρκία όμως ουδέποτε επέστρεψε την περιουσία της πίσω μη εφαρμόζοντας την απόφαση του ΕΔΑΔ.

Τον Ιούλιο 1998, το Ευρωπαϊκό Δικαστήριο Ανθρωπίνων Δικαιωμάτων διέταξε την Τουρκία να καταβάλει, πριν από τις 28 Οκτωβρίου 1998, συγκεκριμένα ποσά ως αποζημίωση, καθώς και για δικαστικά και άλλα έξοδα. Η κυρία Λοϊζίδου είχε στερηθεί το δικαίωμα κατοχής και ειρηνικής απόλαυσης της περιουσίας της στην κατεχόμενη πόλη της Κερύνειας, από της Τουρκικής εισβολής στο βόρειο τμήμα της Κύπρου το 1974.

Στις 2 Δεκεμβρίου 2003, η Τουρκία εκτέλεσε την απόφαση του Ευρωπαϊκού Δικαστηρίου Ανθρωπίνων Δικαιωμάτων της 28ης Ιουλίου 1998 στην υπόθεση Τιτίνας Λοϊζίδου κατά Τουρκίας, πληρώνοντας στην κα Λοιζίδου τη δίκαιη ικανοποίηση που είχε επιδικάσει το Δικαστήριο. Η εκτέλεση της απόφασης έγινε μετά από πέντε χρόνια απόλυτης περιφρόνησης από μέρους της Τουρκίας προς τις αξίες και τις αρχές του Δικαστηρίου και της Ευρωπαϊκής Σύμβασης Ανθρωπίνων Δικαιωμάτων και Βασικών Ελευθεριών και μετά από την υιοθέτηση τεσσάρων Ενδιάμεσων Ψηφισμάτων που καταδίκαζαν την Τουρκία για την άρνησή της να συμμορφωθεί με την απόφαση του Δικαστηρίου.

Η καθυστερημένη συμμόρφωση της Τουρκίας με την απόφαση του 1998 στην υπόθεση Λοϊζίδου κατά Τουρκίας είναι ιστορικής σημασίας για την Κύπρο, καθώς αποδεικνύει αδιαμφισβήτητα ότι η Τουρκία αποδέχεται την απόφαση του Δικαστηρίου, συγκεκριμένα ότι η κα Λοϊζίδου, όπως και όλοι οι ιδιοκτήτες που έχουν στερηθεί τις περιουσίες τους, εξακολουθούν να είναι « … οι νόμιμοι ιδιοκτήτες της γης…» και ότι η Τουρκία «στην πραγματικότητα ασκεί λεπτομερή έλεγχο σε εκείνο το τμήμα της νήσου». Με άλλα λόγια, με τη συμμόρφωσή της με την εν λόγω απόφαση, η Τουρκία αποδέχεται την ευθύνη της για τη συνεχιζόμενη παραβίαση των ανθρωπίνων δικαιωμάτων όλων των Ελληνοκυπρίων, που είναι αποτέλεσμα της εισβολής και κατοχής του 36,2% του εδάφους της Κυπριακής Δημοκρατίας. Η εκτέλεση της απόφασης αποδεικνύει επίσης ότι η αποσχιστική οντότητα, που δημιουργήθηκε με τη βία των όπλων, είναι μια τοπική διοίκηση υποτελής στην Τουρκία.

Η εκτέλεση της απόφασης του ΕΔΑΔ του 1998 αντιπροσωπεύει, ωστόσο, μόνο τη χρηματική πτυχή της εν λόγω υπόθεσης, καθώς η Τουρκία πρέπει ακόμα να συμμορφωθεί πλήρως με την απόφαση του Δικαστηρίου της 18ης Δεκεμβρίου 1996 σχετικά με τα ατομικά και γενικά μέτρα, τα οποία πρέπει να εφαρμόσει, ώστε να ικανοποιήσει το δικαίωμα της κας Λοϊζίδου να απολαμβάνει ειρηνικά την περιουσία της στην Κερύνεια.

## Παραπομπές


Λοιζιδου
Κατηγορία:Δίκαιο της Κύπρου
Κατηγορία:Σχέσεις Κύπρου-Τουρκίας
Κέρματα ευρώ Αγίου Μαρίνου

Το ευρώ (**EUR** ή **€**) είναι το κοινό νόμισμα 17 κρατών μελών της Ευρωπαϊκής Ένωσης, τα οποία αποτελούν την Ευρωζώνη. Τα κέρματα έχουν μια κοινή όψη και για τις 17 χώρες και μια εθνική όψη που περιλαμβάνει ένα σχέδιο επιλεγμένο από το κράτος-μέλος για λογαριασμό του οποίου γίνεται η κοπή.

Ο Άγιος Μαρίνος δεν είναι κράτος-μέλος της Ευρωπαϊκής Ένωσης, εκδίδει όμως δικά του κέρματα ευρώ, βάσει προηγούμενης νομισματικής συμφωνίας που έχει συνάψει με την Ιταλία. Η συμφωνία αυτή ακολούθησε προγενέστερη, πάλι με την Ιταλία, βάσει της οποίας ο Άγιος Μαρίνος εξέδιδε δικές του ιταλικές λιρέτες.

## Η εθνική όψη των κερμάτων ευρώ του Αγίου Μαρίνου



€ 0,01
€ 0,02
€ 0,05







Ο τρίτος πύργος (Il Montale)
Άγαλμα της Ελευθερίας
Ο πρώτος πύργος (La Guaita)


**€ 0,10**
**€ 0,20**
**€ 0,50**







Η Βασιλική του Αγίου Μαρίνου
Ο Άγιος Μαρίνος
Οι τρεις πύργοι(La Guaita, La Cesta και Il Montale)


**€ 1,00**
**€ 2,00**
**Περιφέρεια € 2,00 **




150px

Η περιφέρεια του κέρματοςτων δύο ευρώφέρει τον αριθμό «2» έξι φορές,εναλλάξ με δύο αστέρια (**),σύνολο 12 αστέρια.


Εθνόσημο του Αγίου Μαρίνου
Το κτίριο της Κυβέρνησης



## Αναμνηστικά κέρματα ευρώ

Ο Άγιος Μαρίνος εξέδωσε μέχρι σήμερα δύο αναμνηστικά κέρματα των δύο ευρώ.

Για περισσότερες πληροφορίες για τα αναμνηστικά κέρματα των δύο ευρώ, δείτε το άρθρο αναμνηστικά κέρματα ευρώ.



**2004**

Αναμνηστικό κέρμα προς τιμήν του ιστορικού Bartolomeo Borghesi. Γύρω από το πορτραίτο του, υπάρχει η επιγραφή «Bartolomeo Borghesi», «San Marino», η χρονιά έκδοσης (2004) και όλη η σύνθεση κυκλώνεται από τα 12 αστέρια της Ευρωπαϊκής Ένωσης.


**2005**

Το δεύτερο αναμνηστικό κέρμα εκδόθηκε για το «παγκόσμιο έτος φυσικής 2005». Εικονίζεται η Μορφή του Γαλιλαίου να μελετά τα άστρα. Γύρω του οι φράσεις «San Marino» και «ANNO MONDIALE DELLA FISICA» (παγκόσμιο έτος φυσικής). Όλη η σύνθεση περικυκλώνεται από τα 12 αστέρια της Ευρωπαϊκής Ένωσης και τις τροχιές ενός ατόμου.




## Δείτε επίσης
*Για εικόνες της κοινής όψης και λεπτομερή περιγραφή των κερμάτων, δείτε το άρθρο κέρματα ευρώ.

## Εξωτερικοί σύνδεσμοι

*Ευρωπαϊκή Κεντρική Τράπεζα
*Κεντρική Τράπεζα Αγίου Μαρίνου

Αγίου Μαρίνου
Κατηγορία:Άγιος Μαρίνος
Θεόκλητος Καριπίδης

Ο **Θεόκλητος Καριπίδης** (1926 - 16 Ιανουαρίου 1975) ήταν Έλληνας ποιητής, πολιτικός και αγωνιστής, ποντιακής καταγωγής.

## Η ζωή του
Γεννήθηκε το 1926 στο Πευκόδασος του Κιλκίς, από γονείς Πόντιους πρόσφυγες και έζησε κάτω από στερήσεις και φτώχειες την αγροτική ζωή.
Η Κατοχή τον βρήκε νεαρό έφηβο. Οργανώθηκε στην ΕΠΟΝ προσφέροντας τις υπηρεσίες του στο Κίνημα. Μετά την Κατοχή γνωρίζει τις διώξεις και τις πιέσεις της αντίδρασης. Φεύγει στη Θεσσαλονίκη κυνηγημένος, όπου εγκαθίσταται στην Πολίχνη ασκώντας το επάγγελμα του επιπλοποιού.
Εκλέγεται δημοτικός σύμβουλος και αργότερα δήμαρχος Πολίχνης. Η Χούντα τον βρίσκει στο εξωτερικό όπου δηλώνει ενεργά την αντίθεσή του στο δικτατορικό καθεστώς.

Ο Θεόκλητος Καριπίδης παντρεύτηκε και απέκτησε δύο παιδιά.

## Το έργο του
Ο Θεόκλητος Καριπίδης κάνει την παρθενική του εμφάνιση με τη μικρή συλλογή "Πίνακας 1961" και αποσπά επαινετικά σχόλια για την ποίηση του. Το 1963 εκδίδει τη δεύτερη ποιητική του συλλογή "Νυν και Αεί", ενώ το 1973 εκδίδει τη συλλογή ποιημάτων "Επιστροφή" που ήταν και η τελευταία και πιο ώριμη δημιουργική του δουλειά. Η "Επιστροφή" τον καταξιώνει πανελλήνια σαν μια από τις πιο γνήσιες ποιητικές γραφές στη Βόρειο Ελλάδα.

Στις 16 Ιανουαρίου του 1975 προτού προφτάσει να εκδώσει το τελευταίο του έργο, αφήνει την τελευταία του πνοή.

Μεταθανάτια ο φίλος του, ποιητής Στέργιος Βαλιούλης επιμελείται μια συγκεντρωτική έκδοση ποιημάτων του προσθέτοντας και δείγματα της ανέκδοτης εργασίας του.

## Βιβλιογραφία
**Κιλκίς 1984, εκδ. [https://web.archive.org/web/20070220161242/http://www.maxitis.gr/ekdosis.htm Μαχητής], Θεσσαλονίκη 1984. Κιλκισιακό Ημερολόγιο. Επιμέλεια Φόρης Παροτίδης*
*Παπαπροδρόμου, Βίκυ (2007, 13 Ιουλίου). Θεόκλητος Καριπίδης (1926-1975). *Translatum*. https://www.translatum.gr/forum/index.php?topic=11781.0

## Παραπομπές


Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Δήμαρχοι ελληνικών πόλεων